ત્યાર બાદ બેટિંગ કરવા ઊતરેલી ઓસ્ટ્રેલિયાની ઇનિંગ્સને એકમાત્ર ડેવિડ વોર્નરનો જ સહારો મળ્યો હતો. વોર્નરે પોતાની ટીમને ક્લીનસ્વિપથી બચાવવાની ભરપૂર કોશિશ કરી હતી. એક સમયે વોર્નર આમાં સફળ થતો દેખાઈ રહ્યો હતો, પરંતુ તેના રનઆઉટ થવાની સાથે જ ઓસ્ટ્રેલિયાની આશા પર પાણી ફરી વળ્યું હતું. આ શ્રેણીમાં કારમા પરાજય છતાં ઓસ્ટ્રેલિયાની ટીમ આઇસીસી રેન્કિંગમાં હજુ પણ નંબર વનના સ્થાને છે અને દક્ષિણ આફ્રિકાની ટીમ બીજા નંબર પર છે.